lundi 16 mai 2016
Afulay - Amaziɣ i yuran ungal amezwaru di ddunit
Tawacult-is d tamaziɣt d wid yesɛan, bab-as ixeddem d imḍebber n tɣiwant n Meddawruc.
Afulay d yidles amaziɣ
Mi ara nwali azwel n wungal-ines s tlatinit « Asinus aureus », ad t-naf ur yemgarad ara ɣef tmaziɣt « Asnus n wureɣ ». Asnus s tmaziɣt d aɣyul, awal-agi ad t-naf ula deg yismigden (ismawen n imukan) am At Snus i yellan deg talast n waɣir n Tlemcen d temdint n Wejda (Lmaruk). Ma yella d awal ureɣ yeqreb aṭas ɣer wawal aureus. Ihi asteqsi anta tutlayt i ten-id-ireḍlen seg tayeḍ ?
Tamacahut n « Psyché » i yellan deg wungal n Afulay d tamacahut n yimaziɣen, d acu ibeddel-as kra n ṭɣawsiwin am yiwudam d yidgan, akken ad temtawi ɣer yidles n Legrik d Rum.
Tira n Afulay
Nezmer ad d-nini Tira n Afyulay d allus n tmeddurt-ines, tadyant n « Psyché » tekka-d seg yiwet n tmacahut i yettwassnen ɣer yimaziɣen mazal ḥekkun-tt ar ass-a deg yal tmnaḍt n tmazɣa. Deg tmurt n leqbayel, sawalen-as « tamacahut n ɛeṣfur lehwa ». Annect-a, yettak-d ugar n ttbut ɣef wazal i tesɛa tsekla tamaziɣt ama zik neɣ tura. Timucuha sɛant azal d ameqran ɣer yimaziɣen deg tallit talemmast n umezruy. Nessaram ad teṭṭef tsekla tamaziɣt amkan-is, ad d-tufrar ugar deg tmurt-is, ad tennerni i wakken ad d-tekkes amkan-is deg talsa s tira n waraw-is.
fao_Latn kab_Latn kab_Latn kab_Latn kab_Latn kab_Latn kab_Latn kab_Latn